Քիմ Փիք

Քիմ Փիք (),  արտակարգ հիշողությամբ ամերիկացի, ով հիշում էր կարդացած տեղեկատվության  98 %-ը։ Ստացել է  «Քիմփյութեր» մականունը։ ԱՄՆ-ում 1988 թվականին նկարահանված «Անձրևի մարդը» կինոնկարում Դասթին Հոֆմանի խաղացած հերոսի նախատիպն է։

Կենսագրություն 
Քիմ Փիքը ծնվել է անհամաչափ մեծ գլխով, ծոծրակի բեյսբոլի գնդակի չափ գանգաուղեղային ճողվածքով, ուղեղիկի վնասվածքով և բնածին արատով, որը բնորոշվում էր բրտամարմնի բացակայությամբ, որը միացնում է գլխուղեղի աջ և ձախ կիսագնդերը։ Քիմի բնածին արատներից և ոչ մեկը սովորաբար շնորհալիության չի հանգեցնում։ Ըստ գիտնականների կարծիքի, գլխուղեղի նեյրոնները բրտամարմնի բացակայության պայմաններում ստեղծել են նոր միացություններ, ինչը հանգեցրել է հիշողության ծավալի բազմակի աճի։

Ըստ հոր հիշողությունների, Քիմը սկսել է կարդալ 16 ամսական հասակում և կարդացել է շատ։ Երեք տարեկանում թերթեր է կարդացել և անծանոթ բառերը հասկանալու համար օգտվել է բացատրական բառարաններից։ Յոթ տարեկանում Աստվածաշունչը անգիր է իմացել։ Տան գրապահարանի գրքերը կարդալուց հետո շրջել է կողքի, որ էլ երբեք դրանց չանդրադառնա։

Քիմին սովորական դպրոց չեն ընդունել, իսկ նման խախտումներով երեխաների համար 1950-1960-ական թվականներին ԱՄՆ-ում կրթություն նախատեսված չի եղել։ Տղայի կրթությամբ զբաղվել է հայրը։ Տասնչորս տարեկանում Քիմը ավարտել է դպրոցական հիմնական ծրագիրը, բայց նահանգի իշխանությունները վկայակոչելով հաշմանդամությունը, հրաժարվել են նրան ավարտական վկայական տալ։ 1969 թվականին 18-ամյա Քիմը մորմոնների համայնական կենտրոնում սկսել է հաշվապահ աշխատել։ Իր ազատ ժամանակը տրամադրել է գեղարվեստական գրականության ընթերցանությանը։ Կարդացել և հիշել է Շեքսպիրի ստեղծագործությունների լրիվ ժողովածուն։

Ծանոթագրություններ 

Հաշմանդամություն ունեցող անձինք
Սրտամկանի ինֆարկտից մահացածներ